## El Tramnochador oferirà l’últim servici nocturn d’estiu este cap de setmana

*** Connecta Luceros amb Benidorm (L1), Sant Vicent del Raspeig (L2), el Campello (L3) i Platja de Sant Joan (L4), a més de Benidorm i Garganes (L9)
* La informació es pot consultar en la pàgina web www.tramalacant.es, en el telèfon gratuït 900 72 04 72, en xarxes socials i en l’app oficial**

El Tramnochador, el servici nocturn del TRAM d’Alacant per als caps de setmana i vespres de festius de l’estiu en l’àrea metropolitana i les Marines, finalitzarà els desplaçaments este cap de setmana, el divendres 29 i el dissabte 30 d’agost. Des del 4 de juliol, el Servici de Ferrocarrils de la Generalitat Valenciana (FGV) facilita la mobilitat nocturna dels seus usuaris durant l’estiu.

Amb els dos servicis, FGV facilita l’accés a les principals àrees d’oci i diversió d’Alacant, i a altres zones i municipis a on la gent sol acudir en les nits d’estiu. TRAM d’Alacant arriba així a milers de ciutadans, sobretot jóvens, que es desplacen durant la matinada, sense necessitat d’utilitzar un vehicle propi.

El Tramnochador oferix servici durant tota la nit entre Luceros i les localitats de Benidorm (L1), Sant Vicent del Raspeig (L2), el Campello (L3) i Platja de Sant Joan (L4), a més d’entre Benidorm i l’estació de Garganes, en el municipi d’Altea (L9), amb parada en les diferents estacions i baixadors d’estos trajectes.

Les freqüències dels trens i els tramvies dependran de les diferents línies i de les franges horàries, per la qual cosa s’aconsella als clients que s’informen en la pàgina web [www.tramalacant.es](http://www.tramalacant.es), en el telèfon gratuït d’informació i atenció al client (900 72 04 72), en xarxes socials i en l’app oficial de TRAM d’Alacant.

Fecha: 28/08/2025